ബി.ജെ.പി സംസ്ഥാന പ്രസിഡന്റ് സ്ഥാനത്ത് കെ. സുരേന്ദ്രനെ നിലനിര്ത്താന് ശ്രമം ബി.ജെ.പി സംസ്ഥാന പ്രസിഡന്റ് സ്ഥാനത്ത് നിന്ന് കെ. സുരേന്ദ്രനെ മാറ്റാതിരിക്കാന് നീക്കം. കെ. സുരേന്ദ്രനെ കാലാവധി പൂര്ത്തിയാക്കാന് അനുവദിക്കണമെന്ന് സംഘടനാ സെക്രട്ടറി ബി.എല്. സന്തോഷ്. കെ. സുരേന്ദ്രനെ അധ്യക്ഷ സ്ഥാനത്ത് നിന്ന് ഇപ്പോള് മാറ്റുന്നത് തെറ്റായ സന്ദേശം നല്കുമെന്ന് സംഘടനാ സെക്രട്ടറി അറിയിച്ചു. അടിത്തട്ടില് ബി.ജെ.പിയെ ശക്തമാക്കാന് കെ. സുരേന്ദ്രന് നടത്തുന്ന നീക്കം വിജയകരമാണെന്നും ബി.എല്. സന്തോഷ് വ്യക്തമാക്കി. വിഷയത്തില് ബി.എല്. സന്തോഷ് ബി.ജെ.പി ദേശീയ അധ്യകഷന് ജെ.പി. നദ്ദയെ നിലപാടറിയിച്ചു. Read Also : സമൂഹ സേവനം ഉറപ്പാക്കാന് ശ്രമിക്കും സിവില് സര്വീസ് ആറാം റാങ്കുകാരി മീര പറയുന്നു അതേസമയം, ബി.ജെ.പി പുനഃസംഘടന വൈകരുതെന്ന് മുന് സംഘടനാ ജനറല് സെക്രട്ടറി പി.പി. മുകുന്ദന്. പഴുക്കുന്നത് വരെ കാത്തിരിക്കാതെ തീരുമാനം കൃത്യസമയത്ത് നടപ്പാക്കണമെന്ന് പി.പി. മുകുന്ദന് പറഞ്ഞു. സംഘടനാ സംവിധാനം നിര്ജീവമാണെന്നും, ബി.ജെ.പി പുനഃസംഘടന നീട്ടുന്നത് കേരളം ഘടകത്തിന് തീരാ കളങ്കമാണെന്നും പി.പി. മുകുന്ദന് അറിയിച്ചു. കുഴല്പ്പണ കേസില് കെ. സുരേന്ദ്രന് കുറ്റക്കാരനാണെന്ന് തെളിഞ്ഞാല് പാര്ട്ടിക്ക് നാണക്കേടാണെന്നും പി.പി. മുകുന്ദന് വ്യക്തമാക്കി. ബി.ജെ.പി നേതൃത്വവുമായുള്ള കൂടിക്കാഴ്ചയ്ക്കായി സുരേഷ് ഗോപി എം.പി നാളെ ഡല്ഹിക്ക് തിരിക്കും. പ്രധാനമന്ത്രി നരേന്ദ്ര മോദിയുമായും അമിത് ഷായുമായും സുരേഷ് ഗോപി കൂടിക്കാഴ്ച നടത്തും. ബി.ജെ.പിയുടെ സംസ്ഥാന അധ്യക്ഷ സ്ഥാനത്തേക്ക് സുരേഷ് ഗോപിയുടെ പേര് നേതൃത്വം നിര്ദേശിച്ച സാഹചര്യത്തിലാണ് കൂടിക്കാഴ്ച. Read Also : കോണ്ഗ്രസ് രാഷ്ട്രീയകാര്യ സമിതിയില് നിന്ന് വി.എം സുധീരന് രാജിവച്ചു നിയമസഭാ തിരഞ്ഞെടുപ്പിലെ തോല്വിയും കുഴല്പ്പണ കേസിലെ ആരോപണങ്ങളും പ്രതിസന്ധി രൂക്ഷമാക്കിയതോടെ ബി.ജെ.പി കേരള ഘടകത്തില് കേന്ദ്രം അഴിച്ചുപണിക്ക് ഒരുങ്ങുന്നത്. സംസ്ഥാന അദ്ധ്യക്ഷ സ്ഥാനത്ത് നിന്നും കെ. സുരേന്ദ്രനെ മാറ്റി ജനകീയ മുഖത്തെ കൊണ്ടുവരാനാണ് പാര്ട്ടി നേതൃത്വം ആലോചിക്കുന്നത്. അങ്ങനെയാണ് നേതൃത്വം ആദ്യ പരിഗണന സുരേഷ് ഗോപിക്ക് നല്കിയത്. എന്നാല്, തനിക്ക് തത്കാലം പാര്ട്ടി പ്രവര്ത്തകനായി തുടരാനാണ് താത്പര്യമെന്നാണ് സുരേഷ് ഗോപിയുടെ പ്രതികരണം. ബി.ജെ.പി തനിക്ക് ചില ഉത്തരവാദിത്വങ്ങള് നല്കിയിട്ടുണ്ട്. അത് ഭംഗിയായി നിറവേറ്റനാണ് താന് ശ്രമിക്കുന്നതെന്നും സുരേഷ് ഗോപി അറിയിച്ചു.